als_Latn dik_Latn sag_Latn
Kur buja për shkarkimin “blic”, nga kryeministri socialist Edi Rama, të ish ministrit lësëist të Drejtësisë, Ylli Manjani, ende nuk është shuar, pyetja: A do të hapen dosjet e amnistive të firmosura prej tij, ka nisur të përbëjë lajmotivin e ditës. Kjo nisur jo vetëm nga fakti se nën udhëheqësinë e dikasterit të Manjanit janë realizuar më shumë se një amnisti, por edhe për faktin se më e fundit prej amnistive e firmosur prej tij u ndërmor vetëm disa muaj para mbajtjes së zgjedhjeve të Përgjithëshme parlamentare. Çka, nisur nga përvoja e viteve të shkuara, natyrshëm ngre pandehma që e lidhin atë me ndikimin që lirimi i kontigjentit të ish të burgosurve të ketë impakt pozitiv në rezultatin e votimeve në favor të LSI-së. Dhe këtu nuk është fjala se i gjithë kontigjenti i të dalëve nga burgjet së bashku me familjarët e tyre do tia japin votat LSI-së, por sepsem midis këtij kontigjentim gjenden edhe të “fortë” e atij soji që nëpër zgjedhje të shkuara janë përdorur si kamzhik për të imponuar votën.
Rasti i aplikimit të amnistive, por edhe lejeve të përkohëshme të të burgosurve të “fortë”,në prag fushatash elektorale zgjedhore ka qenë precedent i përdorur edhe nga qeveri të mëparëshme. Para kësaj më të fundit të propozuar nga “Manjani” dhe të vendimuar nga kryeministri Rama, një kontigjent të burgosurish të klasifikuar si “të rrezikshëm” la qelitë për tu angazhuar në fushatë elektorale pro partisë së Berishës, që atë kohë ishte në pushtet. A mos e njejta gjë është projektuar të ndodhë edhe në këto zgjedhje? Ndër të liruarit nga burgu është edhe Lul Berisha, që tashmë dihet se përfaqëson nje grup kriminal të strukturuar, që nëse urdhërohet mund të sjellë pasoja negative elektorale. Por mund të ketë edhe shumë të tjerë, të këtij kontigjenti që janë të gatshëm të sakrifikohen për ti dhenë sa më shumë vota LSI, si shpërblim për nderin që u ka bërë. Është e drejtë të hamendësohet, madje edhe të bëhen shumë pyetje të tjera sqaruese, në kohën kur ende nuk është bërë e ditur publikisht lista e të dalëve me amnisti. Pse fshihet ajo? Pse nuk bëhet transparente? Ndaj është i nevojshëm nisja e një hetimi nga institucionet kompetente, në mënyrë që të verifikohet e vërteta e amnistive rutinore dhe ti jepet fund njëherë e mirë këtij fenomeni që ka tronditur proceset zgjedhore./ sipas shtypi.net
als_Latn als_Latn